**SPRIEGUMA REGULĒŠANAS PALĪGPAKALPOJUMA LĪGUMS**

**Nr. \_\_\_\_\_\_\_**

Rīgā *Līguma datums skatāms laika zīmogā*

**\_\_\_\_\_,** reģistrācijas \_\_\_\_, (turpmāk – **RAŽOTĀJS**), kuru saskaņā ar \_\_\_ pārstāv \_\_\_no vienas puses, un **akciju sabiedrība "Augstsprieguma tīkls"** (turpmāk – **PSO**), kuru saskaņā ar statūtiem un 2023.gada 31.jūlija pilnvaru Nr.2.6/2023/30 pārstāv divi valdes locekļi, no otras puses, abi kopā turpmāk – "PUSES", noslēdz šo līgumu (turpmāk – Līgums) par sekojošo:

**1. LĪGUMA PRIEKŠMETS**

1.1. Līguma ietvaros RAŽOTĀJS apņemas saskaņā ar Līguma prasībām sniegt PSO sprieguma regulēšanas palīgpakalpojumu (turpmāk - Palīgpakalpojums), izmantojot RAŽOTĀJA elektrostacijas.

1.2. PSO apmaksā saņemto Palīgpakalpojumu, piemērojot Noteikumos noteikto cenu EUR/MVArh.

**2. SPRIEGUMA REGULĒŠANAS PALĪGPAKALPOJUMA LĪGUMA SPRIEGUMA REGULĒŠANAS PALĪGPAKALPOJUMA SNIEGŠANAS NOTEIKUMI**

2.1. Līguma neatņemama sastāvdaļa ir Sprieguma regulēšanas palīgpakalpojuma līguma Sprieguma Regulēšanas palīgpakalpojuma sniegšanas noteikumi (turpmāk – Noteikumi), kurus izstrādā un apstiprina PSO.

2.2. Noteikumus pēc to apstiprināšanas PSO publicē savā tīmekļvietnē www.ast.lv, norādot datumu, kad tie stājas spēkā. Noteikumus Puses neparaksta. Parakstot Līgumu, RAŽOTĀJS apliecina, ka ir iepazinies ar Līguma parakstīšanas brīdī spēkā esošajiem Noteikumiem, piekrīt tiem, apņemas tos ievērot, un ka tam Noteikumi ir pieejami.

2.3. PSO var izstrādāt grozījumus Noteikumu prasībās, par izstrādātajiem grozījumiem informējot RAŽOTĀJU vismaz 30 (trīsdesmit) dienas pirms šo grozījumu stāšanās spēkā. Ja RAŽOTĀJS pirms šo Noteikumu spēkā stāšanās dienas nepaziņo par Līguma izbeigšanu, uzskatāms, ka RAŽOTĀJS piekritis Noteikumu grozītajai redakcijai un apņēmies to ievērot.

2.4. Noteikumu prasību neievērošana ir uzskatāma par Līguma pārkāpumu.

1. **3. PUŠU PIENĀKUMI UN TIESĪBAS**

3.1. RAŽOTĀJA pienākumi:

 3.1.1. saskaņā ar Līgumu nodrošināt kvalitatīvu un savlaicīgu Palīgpakalpojuma sniegšanu, izmantojot Līguma 3. pielikumā uzskaitītās elektrostacijas;

3.1.2. nozīmēt kvalificētu operatīvo personālu un nodrošināt nepieciešamos tehniskos līdzekļus un PSO un RAŽOTĀJA saskaņoto informācijas apjomu Palīgpakalpojuma sniegšanai;

3.1.3. sniedzot Palīgpakalpojumu, neradīt elektroenerģijas kvalitātes pazemināšanos pārvades sistēmā;

3.1.4. sniegt visu PSO un RAŽOTĀJA saskaņoto informāciju un dokumentāciju, kas PSO nepieciešama Palīgpakalpojuma saņemšanai;

3.1.5. nekavējoties, bet ne vēlāk kā 2 (divu) darba dienu laikā informēt PSO par jebkādām izmaiņām, kas var ietekmēt vai ir ietekmējušas RAŽOTĀJA uzņēmuma juridisko statusu (tajā skaitā arī par pasludinātu maksātnespējas procesu, ierosinātu tiesiskās aizsardzības procesu, reorganizāciju vai likvidāciju, kā arī starptautisko vai nacionālo sankciju vai būtisku finanšu tirgus intereses ietekmējošu Eiropas Savienības dalībvalstu vai Ziemeļatlantijas līguma organizācijas dalībvalstu sankciju attiecināšanu uz RAŽOTĀJU) un veikt nepieciešamās izmaiņas Līgumā vai izbeigt to;

 3.1.6. izrakstīt un nosūtīt PSO rēķinu par sniegtajiem pakalpojumiem Līguma 4. nodaļā noteiktajos termiņos un kārtībā;

3.2. PSO pienākumi:

 3.2.1. nekavējoties, bet ne vēlāk kā 2 (divu) darba dienu laikā, informēt RAŽOTĀJU par jebkādām izmaiņām, kas var ietekmēt vai ir ietekmējušas PSO uzņēmuma juridisko statusu (tajā skaitā arī par pasludinātu maksātnespējas procesu, ierosinātu tiesiskās aizsardzības procesu, reorganizāciju vai likvidāciju), kā arī starptautisko vai nacionālo sankciju vai būtisku finanšu tirgus intereses ietekmējošu Eiropas Savienības dalībvalstu vai Ziemeļatlantijas līguma organizācijas dalībvalstu sankciju attiecināšanu uz PSO) un veikt nepieciešamās izmaiņas Līgumā vai izbeigt to;

 3.2.2. norēķināties ar RAŽOTĀJU par Līguma ietvaros saņemto Palīgpakalpojumu Līguma 3. nodaļā noteiktajos termiņos un kārtībā;

 3.2.3. izskatīt RAŽOTĀJA priekšlikumus grozījumiem Noteikumos.

3.3. RAŽOTĀJAM ir tiesības:

3.3.1. pieprasīt PSO informāciju, kas nepieciešama Palīgpakalpojumu sniegšanai;

3.3.2. sniegt priekšlikumus PSO grozījumiem Noteikumos.

3.4. PSO ir tiesības:

3.4.1. dot dispečervadības rīkojumu Palīgpakalpojuma sniegšanai;

3.4.2. pieprasīt RAŽOTĀJAM informāciju, kas nepieciešama PSO palīgpakalpojumu saņemšanai;

3.4.3. izmantot RAŽOTĀJA iekārtu tehniskos datus pārvades sistēmas drošuma un atbilstības novērtēšanai, kā arī reģionālā drošības koordinatora funkciju izpildei, informāciju publicējot tikai tādā veidā, lai saglabātu RAŽOTĀJA konfidenciālas informācijas neizpaušanu, izņemot gadījumus, kas paredzēti tiesību aktos;

3.4.4. Līguma nosacījumu izpildes un elektrostaciju darbības kontrolei veikt un pieprasīt veikt ar Palīgpakalpojumu saistītas pārbaudes RAŽOTĀJA valdījumā esošām elektrostacijām, kuras tiek izmantotas Palīgpakalpojuma sniegšanai.

3.4.5. Atsaukt paziņojumu par grozījumiem Noteikumos pirms tie stājušies spēkā.

3.5. PUSES apņemas neizmantot pretēji otras PUSES interesēm un neizpaust un neizplatīt trešajām personām bez otras PUSES rakstiskas piekrišanas Līguma ietvaros no otras Puses saņemtu konfidenciālu informāciju, izņemot, ja:

 3.5.1. informācijas atklāšanu vai izmantošanu paredz attiecīgai PUSEI saistoši tiesību akti (tajā skaitā, bet ne tikai, ja informācija saskaņā ar saistošajiem tiesību aktiem ir izpaužama kompetentai valsts vai pašvaldības institūcijai pēc tās pieprasījuma), tomēr PUSES apņemas savstarpēji konsultēties, cik tas ir saprātīgi nepieciešams un nepārkāpj saistošos tiesību aktus, lai rīkotos atbilstoši šādai prasībai;

 3.5.2. informācijas atklāšana vai izmantošana ir nepieciešama tiesas procesam, kas izriet vai ir saistīts ar Līgumu;

 3.5.3. informācijas atklāšana ir nepieciešama banku iestādēm, PUŠU konsultantiem un apakšuzņēmējiem, kam PUSES atklāj informāciju ar mērķi sagatavot un/vai izpildīt Līgumu, kā arī izpildīt šeit paredzētās saistības, nodrošinot, ka šādas banku iestādes, konsultanti un apakšuzņēmēji saglabā informācijas konfidencialitāti tādā pašā apmērā, kā tas ir saistoši informāciju atklājošai PUSEI saskaņā ar Līguma noteikumiem;

 3.5.4. informācija jau ir publiski pieejama citu iemeslu dēļ, nevis kādas PUSES pieļauta pārkāpuma rezultātā.

**4. NORĒĶINU KĀRTĪBA**

4.1. Norēķinu periods ir viens kalendārais mēnesis.

4.2. RAŽOTĀJS nākošajā darba dienā pēc Palīgpakalpojuma sniegšanas sagatavo un iesniedz PSO detalizētu atskaiti par iepriekšējā dienā piegādāto Palīgpakalpojumu, norādot sniegtā Palīgpakalpojuma apjomu un maksu. Atskaites formu un sniegto atskaiti saskaņo pušu pilnvarotās personas, kas norādītas Līguma pielikumā Nr.1 un 2.

4.3. Par norēķinu periodā sniegto Palīgpakalpojumu RAŽOTĀJS ne vēlāk kā līdz nākošā mēneša 10. (desmitajam) datumam atbilstoši Līguma 4.2. punktā minētajām atskaitēm sastāda un saskaņo ar PSO aktu. Pamatojoties uz saskaņoto aktu, RAŽOTĀJS izraksta PSO rēķinu. Minēto aktu ir tiesīgas parakstīt PUŠU pilnvarotas personas, kas iekļautas Līguma 1. un 2. pielikumā.

4.4. Par izmaiņām Līguma 1. un 2. pielikumā attiecīgā Puse informē otru Pusi, iesniedzot aktualizētu Līguma attiecīgajā pielikumā norādīto informāciju ne vēlāk kā 3 (trīs) dienu laikā pirms izmaiņu spēkā stāšanās.

4.5. RAŽOTAJA izrakstītajos rēķinos, kas sagatavoti elektroniski, personas paraksts tiek aizstāts ar tā elektronisko apliecinājumu (autorizāciju). Elektroniski sagatavotie rēķini tiek nosūtīti PSO uz šādu e-pasta adresi: rekini@ast.lv. Rēķins tiek uzskatīts par saņemtu nākamajā darba dienā pēc tā nosūtīšanas uz šajā punktā norādīto e-pasta adresi.

4.6. Izrakstītie rēķini jāapmaksā līdz nākošā mēneša pēdējai darba dienai. Rēķins uzskatāms par apmaksātu dienā, kad nauda ir ieskaitīta RAŽOTĀJA bankas kontā.

4.7. Ja PSO nav laikā apmaksājis rēķinu, tad RAŽOTĀJAM ir tiesības pieprasīt apmaksāt līgumsodu 0,01% apmērā no neapmaksātās summas par katru nokavēto dienu, bet ne vairāk kā 10% no nesamaksātās summas.

4.8. Ja RAŽOTĀJS palīgpakalpojumus nenodrošina atbilstoši Līgumam, tā pielikumu vai normatīvo aktu prasībām, PSO ir tiesīgs neapmaksāt RAŽOTĀJA izrakstīto rēķinu vai apmaksāt to daļēji, pirms tam norādot attiecīgās neatbilstības Līguma 3.3.punktā minētajā aktā par kārtējā mēnesī sniegtajiem palīgpakalpojumiem.

4.9. Katra no PUSĒM ir atbildīga par otrai PUSEI darbības vai bezdarbības rezultātā nodarītajiem tiešajiem zaudējumiem. Neviena no PUSĒM nav atbildīga otrai PUSEI par jebkādiem netiešiem zaudējumiem, piemēram, bet ne tikai, atrautā pelņa, ražošanas zaudējumi, kapitāla izmaksas, kas saistītas ar darba pārtraukšanu.

**5. FIZISKO PERSONU DATU AIZSARDZĪBA**

5.1. PUSĒM ir tiesības apstrādāt no otras PUSES iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību un uz PUSĒM attiecināmo juridisku pienākumu izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

5.2. PUSE, kura nodod otrai PUSEI fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu.

5.3. PUSES apņemas bez iepriekšējas saskaņošanas nenodot tālāk trešajām personām no otras PUSES iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.

5.4. Ja saskaņā ar tiesību normatīvajiem aktiem PUSĒM var rasties pienākums nodot tālāk trešajām personām no otras PUSES iegūtos fizisko personu datus, tā pirms šādu datu nodošanas informē par to otru PUSI, ja vien tiesību normatīvie akti to neaizliedz.

5.5. PUSES vienojas, ka PUSES tās darbības un Līguma izpildes nodrošināšanai var nodot no otras PUSES saņemtos fizisko personu datus personām (Apstrādātājiem), kas sniedz PUSEI pakalpojumus tā darbības un Līguma izpildes nodrošināšanai.

5.6. PUSES apņemas pēc otras PUSES pieprasījuma un/vai līgumattiecību izbeigšanas iznīcināt no otras PUSES iegūtos fizisko personu datus, ja izbeidzas mērķis un tiesiskais pamats tos apstrādāt Līguma izpildes nodrošināšanai, ja vien nepastāv cits tiesiskais pamats šādu apstrādes turpināšanai.

5.7. PSO nodrošina un atbild par fizisko personu datu aizsardzības noteikumu ievērošanu no savu darbinieku puses.

**6. NEPĀRVARAMA VARA**

6.1. Neviena no PUSĒM netiks uzskatīta par atbildīgu, ja kāda Līguma noteikumu izpildi tieši aizkavē vai padara neiespējamu jebkādas dabas vai cilvēku izraisītas katastrofas, epidēmijas un pandēmijas, streiki un ja tos novērst PUSES nav spējīgas ar jebkādām tiesiskām, to rīcībā esošām metodēm.

6.2. PUSEI, kura atsaucas uz nepārvaramas varas apstākļiem kā saistību izpildes apgrūtinājumu vai neiespējamības apstākli, par to rakstveidā jāziņo otrai PUSEI, norādot nepārvaramās varas apstākļus, to iestāšanās laiku un iespējamo izbeigšanos ne vēlāk kā piecu kalendāro dienu laikā, skaitot no dienas, kad šie apstākļi iestājušies.

6.3. Pēc nepārvaramās varas apstākļu izbeigšanās PUSES savstarpējā protokolā vienojas par turpmāko rīcību. Gadījumā, ja nepārvaramas varas apstākļi turpinās ilgāk par 1 (vienu) mēnesi un būtiski ietekmē kādas PUSES spēju izpildīt Līgumā noteiktās saistības, tad otra PUSE ir tiesīga pārtraukt Līguma darbību, iesniedzot par to rakstisku paziņojumu.

**7. STRĪDU IZŠĶIRŠANA**

7.1. Strīdi, kuri radušies Līguma darbības gaitā, ja PUSĒM, savstarpēji vienojoties, nav izdevies tos izšķirt, tiek izšķirti Latvijas Republikas tiesību aktos noteiktajā kārtībā vispārējās jurisdikcijas tiesā.

**8. LĪGUMA TERMIŅŠ UN CITI NOTEIKUMI**

8.1. Visos Līgumā neatrunātajos gadījumos PUSES vadās pēc normatīvo aktu prasībām.

8.2. Līgums stājas spēkā tā abpusējas parakstīšanas dienā un ir spēkā līdz 2025.gada 31. decembrim. Līgums uzskatāms par pagarinātu par vēl vienu kalendāro gadu, ja kāda no PUSĒM 30 dienu laikā pirms tā spēkā esamības termiņa beigām nav paziņojusi par tā izbeigšanu.

8.3. Jebkura Puse var izbeigt Līgumu pirms Līguma 8.2.punktā minētajiem termiņiem, rakstiski informējot par to otru Pusi vismaz 30 (trīsdesmit) dienas iepriekš.

8.4. PSO ir tiesības izbeigt Līgumu nekavējoties, ja:

8.4.1. RAŽOTĀJS ir pārkāpis Līguma noteikumus un nav novērsis pārkāpumus PSO noteiktajā termiņā vai

8.4.2. RAŽOTĀJS ir atkārtoti pārkāpis Līguma noteikumus un PSO iepriekš informējis par konstatēto pārkāpumu vai

8.4.3. RAŽOTĀJAM, tā valdes vai padomes loceklim, dalībniekiem vai pārstāvjiem, vai patiesā labuma guvējiem, pārstāvēttiesīgajai personai vai prokūristam piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas

8.5. RAŽOTĀJAM ir tiesības izbeigt Līgumu nekavējoties, ja:

8.5.1. RAŽOTĀJS nepiekrīt PSO izstrādātajiem Noteikumu grozījumiem;

8.5.2. PSO, tā valdes vai padomes loceklim, dalībniekiem vai pārstāvjiem, vai patiesā labuma guvējiem, pārstāvēttiesīgajai personai vai prokūristam piemērotas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas

8.6. Visi Līguma grozījumi un papildinājumi ir sastādāmi PUSĒM rakstiski vienojoties, un tie stājas spēkā pēc to abpusējas parakstīšanas, un kļūst par Līguma neatņemamu sastāvdaļu.

8.7. Neviena no PUSĒM nav tiesīga bez otras PUSES rakstiskas piekrišanas nodot kādu no Līgumā paredzētajām saistībām vai tās izpildi trešajām personām, izņemot gadījumus, kad PUSES saistības pārņem tās likumīgais tiesību un pienākumu pārņēmējs.

8.8. Līgums kopā ar pielikumiem ir parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

8.9. Līgumam ir pievienoti šādi pielikumi:

 8.9.1. 1.pielikums " Ražotāja pilnvarotās personas un kontaktinformācija";

 8.9.2. 2.pielikums " PSO pilnvarotās personas un kontaktinformācija";

 8.9.3. 3.pielikums "Informācija par elektrostacijām, kuras tiks izmantotas Pakalpojumu sniegšanā";

**9. PUŠU JURIDISKĀS ADRESES, BANKU REKVIZĪTI, PARAKSTI**

|  |  |  |  |
| --- | --- | --- | --- |
|

|  |  |
| --- | --- |
| **PSO****AS "Augstsprieguma tīkls"** Dārzciema iela 86, Rīga, LV-1073 PVN Reģ. Nr. LV 40003575567 AS "SEB Banka"Nor. konts Nr. LV55UNLA0050000858505 Kods UNLALV2X  | **RAŽOTĀJS****\_\_**Adrese\_\_PVN reģ. Nr. \_\_BankaNor. konts Nr. Kods  |
| *(Parakstītāja Vārds, Uzvārds norādīts elektroniskajā parakstā)* |

  |

**1.Pielikums**

Sprieguma regulēšanas palīgpakalpojuma līgumam

**RAŽOTĀJA pilnvarotās personas un kontaktinformācija**

|  |  |  |  |  |
| --- | --- | --- | --- | --- |
| **Vārds, uzvārds** | **Ieņemamais amats** | **Telefona numurs** | **E-pasta adrese** | **Atbildība** |
|  |  |  |  |  |
|  |  |  |  |  |

**RAŽOTĀJA vārdā:**

\_\_\_\_\_\_\_\_\_\_\_\_\_\_\_\_\_\_\_ Datums/Date:

Paraksts/ Signature

*Ja dokuments parakstīts ar elektronisko parakstu, parakstītāja Vārds, Uzvārds norādīts elektroniskajā parakstā; parakstīšanas datums ir elektroniskajā parakstā iekļautā laika zīmoga datums.*

**2.pielikums**

Sprieguma regulēšanas palīgpakalpojuma līgumam

**PSO pilnvarotās personas un kontaktinformācija**

|  |  |  |  |  |
| --- | --- | --- | --- | --- |
| **Vārds, uzvārds** | **Ieņemamais amats** | **Telefona numurs** | **E-pasta adrese** | **Atbildība** |
|  |  |  |  |  |
|  |  |  |  |  |

**PSO vārdā:**

\_\_\_\_\_\_\_\_\_\_\_\_\_\_\_\_\_\_\_ Datums/Date:

Paraksts/ Signature

*Ja dokuments parakstīts ar elektronisko parakstu, parakstītāja Vārds, Uzvārds norādīts elektroniskajā parakstā; parakstīšanas datums ir elektroniskajā parakstā iekļautā laika zīmoga datums*

**3.pielikums**

Sprieguma regulēšanas palīgpakalpojuma līgumam

**Informācija par elektrostacijām, kuras tiks izmantotas Pakalpojumu sniegšanā**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Elektrostacijas (vai cita veida resursa) nosaukums**  | **Resursa veids** | **Sistēmas operatora piešķirtais objekta identifikācijas kods** | **Elektrostacijas adrese** | **Uzstādītā aktīvā jauda, MW**  | **Maksimālā ģenerējamā reaktīvā jauda, MVAr** | **Maksimālā absorbējamā reaktīvā jauda, MVAr** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |